যে গানের ভিডিও খ্যাতির প্রচারে এনে দিয়েছিল, সেই গানই প্রবল বিপাকে ফেলল প্রিয়াকে প্রকাশ ভারিয়ারকে। হায়দরাবাদের পর মহারাষ্ট্র। ফের অভিযোগ দায়ের হল প্রিয়া প্রকাশ ভারিয়ারের বিরুদ্ধে। 
এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, মুম্বইয়ের একদল যুবক ‘ওরু আদার লাভ’ সিনেমার গানটির বিরুদ্ধে থানায় অভিযোগ দায়ের করেছেন। তাঁদের অভিযোগ, গানটি মুসলিম ভাবাবেগে আঘাত করেছে। প্রিয়া প্রকাশ ভারিয়ার-সহ সিনেমার পরিচালক ওমর লুলু এবং সিনেমার প্রযোজকদের বিরুদ্ধে আইপিসি ২৯৫ ধারায় অভিযোগ দায়ের করা হয়েছে।

এই বিষয়ে অন্যান্য খবর

প্রিয়া প্রকাশের বিরুদ্ধে থানায় অভিযোগ, তদন্তে পুলিশ


অবশ্য এখন পর্যন্ত কোনও এফআইআর দায়ের করা হয়নি বলে জানা গিয়েছে পুলিশ সূত্রে। জিসনি থানার ইন্সপেক্টর ফহিম হাসমি জানিয়েছেন, সিনিয়র অফিসারদের সঙ্গে আলোচনা করে পরবর্তী ব্যবস্থা মেওয়া হবে।
প্রসঙ্গত, কয়েকদিন আগে মালয়ালম সিনেমা ‘ওরু আদার লাভ’-এর গান ‘মানিকা মালায়াম প্রভি’-গানটিকে ঘিরেই বিতর্কের সূত্রপাত হয়। গানটি মুসলিম ভাবাবেগে আঘাত করেছে বলে দাবি করে থানায় অভিযোগ করেন হায়দরাবাদের একদল মুসলিম যুবক। সেই অভিযোগেরও তদন্ত চালাচ্ছে পুলিশ। যদিও গানটিতে এমন কিছু নেই বলে দাবি করেছেন সিনেমার পরিচালক ওমর লুলু।